ВАШИНГТОН, (ВМ) – На срещата между българския премиер Бойко Борисов и американския президент Доналд Тръмп, която се проведе в Белия дом, Борисов обеща да бъде изграден координационен център за корабите на НАТО в Черно море, научи BulgarianMilitary.com.

Прочети още: Банкок приветства най-малките очила за нощно виждане произведени в България

По думите на премиера това не е военна база, а логистиен център за провеждане на учения и тренировки.

„Черно море остава мирно и двамата с президента Тръмп ще се наслаждаваме на курорти и голф клубове,“ обясни министър-председателят

Припомняме ви, че на 24 ноември българския премиер направи изказване в което каза, че в България няма да има черноморска военна база.

Тези негови думи бяха остро критикувани от Атлантическия съвет на България, според които, това не са думи на министър-председател.

Прочети още: ПВО системи „Пейтриът“ в България и съдействие от САЩ срещу Русия искат от АСБ

Според съвета това е позиция на неутрална страна, която прави опити да играе ролята на балансьор между Русия и НАТО, а не на държава членка на НАТО.

„Визитата на премиера в САЩ на практика започна c фалстарт“ се казва още в становището на Атлантическия съвет на България.

Следвайте ни навсякъде и по всяко време чрез Facebook страницата ни и RSS. Четете повече от света на отбрана и сигурност, анализи, коментари, и нови военни технологии в английската версия на сайта.

BulgarianMilitary.com